open-index/open-wikipedia-markdown huggingface dataset:
Мышь

**Мышь** — дробный грызун з родины мышовых, в таксономии задѣленый до розличных родох.

## Типовый вид
Найпознатѣйшым родом е род **мышь**,  Mus.
Типовым и найросширенѣйшым видом мыши е Мышь домова (Mus musculus). О тых мышах е знати, же нападають домы, гледаючи собѣ ѣду и бываня. 

## Способ живота
Мачкы, псы, лишкы, драпежны птахы, гады суть острыма ловцями на мыши. Авшак  вдякы своей чудесной приспособливости ку майже всякому окружѣню мышь е найуспѣшнѣйшым ссавцьом на Земли. Мышь способна нараз по горячковой активности перейти в даколькоминутове спаня, при том ей острый слух и пах, осторожность застачать безпечность. Мышь мать слабый зрок. Але то ей наградить прекрасный пыт, органами котрого суть довгы бавуса и блановиты уха. Клиновидне тѣло и курты, силны лабкы дозволяють ей шиковно ся протягти найузшов фугнов. Незранена паде з высоты майже так, як мачка. Нове потомство выносить за три тыжднѣ. Абсолутнѣ всеѣдна. Тото вшитко дозвалять ей выживати в натяжшых обстоянях.

## Таксономия роду Mus
Род *Mus* обсягуе 38 видох.

* Род *Mus*
** подрод *Pyromys*
*** *Mus platythrix*
*** *Mus saxicola*
*** *Mus philipsi*
*** *Mus shortridgei*
*** *Mus fernandoni*
** подрод *Coelomys*
*** *Mus mayori*
*** *Mus pahari*
*** *Mus crociduroides*
*** *Mus vulcani*
*** *Mus famulus*
** подрод *Mus*
*** *Mus caroli*
*** *Mus cervicolor*
*** *Mus cookii*
*** *Mus booduga*
*** *Mus terricolor*
*** Мышь домова (*Mus musculus*)
*** *Mus spretus*
*** *Mus macedonicus*
*** *Mus spicilegus*
** подрод *Nannomys*
*** *Mus callewaerti*
*** *Mus setulosus*
*** *Mus triton*
*** *Mus bufo*
*** *Mus tenellus*
*** *Mus haussa*
*** *Mus mattheyi*
*** *Mus indutus*
*** *Mus setzeri*
*** *Mus musculoides*
*** *Mus minutoides*
*** *Mus orangiae*
*** *Mus mahomet*
*** *Mus sorella*
*** *Mus kasaicus*
*** *Mus neavei*
*** *Mus oubanguii*
*** *Mus goundae*
*** *Mus baoulei*
## Жерела и одказы
* Prof. Jiří Janda. Myši vlastní (Murinae). //Velký ilustrovaný přírodopis všech tří říší. Redakcí Prof. Jiřího Jandy. I. Ssavci — Ptáci. Nákladem Ústředního nakladatelství a knihkupectví učitelstva československého v Praze, S.R.O. Praha 1930. Cc. 79-81.
## Референции

Катеґорія:Мышовы
Мышь домова

**Мышь домова**,  Mus musculus — дробный грызун, из родины мышовых (Muridae), котрый росширив ся, слѣдом за людми, по цѣлой земской кули. Домова мышь — типовый шкодник.

## Вонкашность
Довжка тѣла 9 цм., хвоста — 9 цм. Ушны клапкы, прикладены, сягають аж ку очом. Хвост мать аж до 100 кружкы, кожушок еднофаребно сѣдый. Мать стойкый шпецифичный «мышачый» запах.

## Прокормлѣня
Домова мышь здержуе ся в людском обыстю або коло него. Даколи ся кормила насѣньом и орѣхами, а в сучасности всеѣдна: пожере хотьяку ростлинну або живинну поживу. Влѣтѣ мыши можуть ся кормити на поли и в загородѣ, але восени ся вертають до огрѣваных мѣст. Вонка кормлять ся вночи, але в людском бываню ся приспособлять ку людям и кормлять ся, коли люде сплять, або не суть дома. 

Хоть мышь мать барз добры слух, пах и пыт, барз осторожна и шиковно ся спряче и утѣкне, але мать доста низкый интелект и дасть ся легко имити  в мышоловку. Найлѣпше ся имить на помащеный хлѣб и сѣменець, а не на солонину, як ся обычайно звыкло думати. 

## Розмножованя
Живучость вида в первом рядѣ вызначена его высоков плодностев. Домовая мышь ся годна плодити в каждой порѣ рока. Малы ся родять на 21. день по зачатю, в числѣ 4 аж 6, але даколи и до 10, голы и слѣпы. На 10. день уж суть в кожушку, на 14. день ся им отворять очи, а на 21. день уже суть самостойны и розселяють ся. Молоды мыши, кедь суть двохмѣсячны, годны ся уж плодити. Мышь домова жие еден аж повдруга рокы.

## Жерела и одказы
* Prof. Jiří Janda. Myš domácí (Mus musculus L.). //Velký ilustrovaný přírodopis všech tří říší. Redakcí Prof. Jiřího Jandy. I. Ssavci — Ptáci. Nákladem Ústředního nakladatelství a knihkupectví učitelstva československého v Praze, S.R.O. Praha 1930. C. 80. 
* Грызуны. Мышь домовая. //Энциклопедия Кругосвет. 

## Референции

Катеґорія:Мышовы
Ужгородска народна универзита

**Ужгородска народна универзита** (УжНУ),  Ужгородський національний університет — украинске высше державне училище зо сѣдлиском в Ужгородѣ. Заложена 19. юла :1945. Представлять едну з класичных универзит Украины, акредитованых подля IV. (высшого) ступня акредитации.

Ректор УжНУ — Смоланка Володимир Иванович, доктор медицинскых наук, професор.

## История
Рѣшѣня о заложѣню универзиты в Ужгородѣ было вынесене Народнов Радов Закарпатской Украины декретом №16 5. децембра 1944.

За день заложѣня универзиты ся поважуе далшый датум — :19. юл :1945 — коли ЦК :КПЗУ и Народна Рада Закарпатской Украины прияли сполочне наряджѣня «Про утворення Закарпато-Українського Університету ».
1. фебруара 1946 Ужгородска державна универзита приняла первы 168 штуденты. Факулты были еще лем исторична, филологична, биологична и медицинска. 1. юла 1946 уже были 15 катедер. 

Позднѣйше на Ужгородской универзитѣ отворили и оддѣлѣня приготовкы учительох мадярского языка и литературы про мадярскы школы. 

19. октобра 2000 Ужгородска державна универзита была преименована на Ужгородску народну универзиту. 

## Факулты и инштитуты
Подля актуалной штруктуры на универзитѣ суть 19 факулт и еден инштитут:
# Биологична
# Географична
# Украинско-мадярскый образовно-научный инштитут
# Инженерно-технична
# Исторична и меджинародных односин
# Математична
# Медицинска
# Стоматологична
# Економична
# Здоровя и тѣловыховы
# Информачных технологий
# Подипломного образованя и приготовно-вступна
# Сполоченскых наук
# Чужоземной филологии
# Туристикы и меджинародных комуникаций
# Физична
# Меджинародных економичных односин
# Филологична
# Хемична
# Юридична

## Жерела и одказы
* Віднянський С. В. Ужгородський національний університет // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К. : Наук. думка, 2013. — Т. 10 : Т — Я. — С. 216. — .
* Гомоннай В. В. Народна освіта радянського Закарпаття. Видавництво «Радянська школа». Київ-Ужгород. 1988. .
* Веб-сайт УжНУ
* Веб-сайт УжНУ про штудентох медицины зо загранича (архив)

## Референции

Катеґорія:Высокы школы Украины
Пестициды

**Пестициды**,  pesticida (pestis – зараза, caedo – забивати) — хемичны субстанции, котры суть поуживаны в земледѣлствѣ на знищованя шкодникох, приносячых шкоду ростлинам и господарской скотинѣ, а тыж против переносчикох хворот чоловѣка и домашных звѣрят.

## Позитивы и негативы
Пестициды суть токсичны про людей и скотину, зашто их поуживаня ся остро регламентуе.
Поужитя пестицидох уможнять досягти стабилну уроду и обмежити ширѣня инфекций, переношаных звѣрятами, инсектами, напримѣр маларию и тиф. Непомѣрне поужитя мать вшакже негативны дослѣдкы. Може вести ку взнику резистентных видох организмох, наймя межи инсектами; може знищити драпежникох — прироженых неприятельох шкодникох — и другы ужиточны звѣрята. Заморюючи животне окружѣня, пестициды огрожують здоровя люди: теперь уже суть доконця и в подземных водах.

В року 2017 експерты :ОЗН выступили з выголошѣньом о фалошности тверджѣня о потребѣ хоснованя пестицидох про потравинову застаченость. Тыж информовали они о 200 000 смертелных отровлѣнь пестицидами рочно и о том, же сталый контакт з пестицидами споеный з онкологичныма хворотами, Алцгеймеровов и Паркинсоновов хворотами, ендокринныма хворотами, порухами вывоя и безплодностьов.

## Жерела и одказы
* Пестициды.//Тимченко А. Д. Краткий медико-биологический словарь. Киев. Вища школа. 1988. . С. 233.
* Пестициды. //Энциклопедия Кругосвет

## Референции

Катеґорія:Пестициды
Рационализм

]
**Рационализм**, од  ratio —розум, в широком смыслѣ — филозофичный напрям, опертый на пересвѣдчѣню, же людскый розум схопный познавати законы розвою природы и сполоченства. Одты синоним рационализма — интелектуализм. Рационализм ся протиставлять мистицѣ, теологии, иррационализму.

## Рационализм в теории познаня
В теории познаня (Гнозеология, Епистемология, Ноетика) рационализм — напрям, котрый ся протиставлять сенсуализму. Рационалисты суть пересвѣдчены, же познаня можне лем дякуючи априорным предпокладам, а не чувствам, а единый критерий познаня е тыж лем розум. 

Одты другый синоним рационализма — априоризм. Рационалисты вѣрують, же реалита сама од себе мать внуторну логичну штруктуру, а тоту мож осягнути з помочов принципох логикы и математикы.

Закладательом рационализма в нововѣку поважують Рене Декарта. Найкуртшым выкладом рационализма е Декартов славный вырок: 

Але зачаткы рационализма мож указати уже в старовѣку. Напримѣр, Платон роздѣльовав просту думку (doxa) од правдивого и певного познаня (epistémé), котрое мож достати лем через познаня идеи (eidos). Тоты идеи суть независимы од людского мыслѣня, але даякым способом ся з его штруктуры одводять. Кедьже суть независимы и екзистують поза людскым розумом,  може их чоловѣк осягнути, кедь прийде на достаточный ступень дозрѣлости.

Свого цвѣтучого вѣку досяг рационализм во 18. ст., коли став ся доминантным в свѣтонаглядѣ елит, ба и  организуючов силов в державном и сполоченском упорядкованю. Намѣсто традицийных форм и знеужить рационализм понукнув гесло просвѣтительства и рационалного упорядкованя живота. Французска револуция цѣлком одшмарила традичный вывой, зарядила радикалны трансформации державного и сполоченского живота под заставов *рационализма*. Во сферѣ вѣры рационализм означав одстранѣня чудес з религии и ей основаня на чистом розумѣ и моралцѣ. В католицкой дотогды Франции Робеспьер державным декретом зарядив нову деистичну вѣру — Култ Найвысшого Ества (фр. Culte de l'Être suprême). 

## Вызвы рационализму
Рѣшително против рационализма в теории познаня выступали сензуалисты, котры твердили: «нѣт нич в розумѣ, што не было бы перед тым в чутях». Тыж против принципа *[[A priori|a priori]]* рационализма ишли емпиристы, подля котрых вшиткы познаня добывають ся a posteriori, лем зо скушености. Емпириста Джон Лок представляв душу чоловѣка як чистый лист, на который скушеность напише свои буквы.

Тота опозиция еще яснѣйше выставать во филозофии Канта, котрый быв на зачатку рационалистом, а позднѣйше прийшов до того погляду, же чутя и розум суть навзаем независимы, а кажде з двох необходный фактор в познаню, так же лем обое въедно творять праве познаня.

## Жерела и одказы
* Brand Blanshard:Rationalism. //Encyclopaedia Britannica. 
* Racionalizmus. //OTVORENÁ FILOZOFICKÁ ENCYKLOPÉDIA. 
* Racionalizmus. //Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Том 16, с. 1-2.
* Рационализм. //Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3, с. 47.

## Референции

Катеґорія:Філозофічны напрямы
A priori

**A priori** або тыж **apriori** — латинскый выраз, котрый означать: «наперед», «перед тым». Антонимом е a posteriori.

## Филозофичны понятя
Во филозофии тоты понятя суть хоснованы передо вшиткым в теории познаня (Гнозеология, Епистемология, Ноетика). 

Оба выразы мали у розличных ученых кус иншаке значѣня. В сучасности приняте означѣня, котре дав Кант. Подля него *a priori* — чисте познаня, выходяче од розума, цѣлком независиме од скушености, напримѣр, априорны суть: понятя простору, часу, категории. Напротив того, *a posteriori* означать емпиричне знаня, добыте скушеностьов, котрого жерелом суть чутя.

Як видко з означѣня, оба понятя суть закладныма понятями одповѣдно рационализма и сенсуализма.

## Поза филозофиев
Выраз хоснуе ся и в иншых сферах, напримѣр, в литературѣ, масмедиях, в бесѣдѣ. Ту мать кус инше значѣня, а то таке, яке хосновав Аристотел: *a priori* — познаня наслѣдку из причины. Напротив тому, *a posteriori* — познаня причины з ей наслѣдку.

## Жерела и одказы
* A priori. //A Pallas nagy lexikona.
* А приори. //Энциклопедический словарь Брокгауза и Ефрона, т. Ia (1890): Алтай — Арагвай, с. 931.

## Референции
A posteriori

**A posteriori** або тыж **aposteriori (** „наступный, позднѣйшый“)&nbsp;— выраз, котрый в философии означать познаня на основѣ скушености,  из явох:  або познаня апостериорне,  од наслѣдкох ку причинам. Антоним&nbsp;— a priori.

## Характеристика апостериорного познаня
Апостериорне познаня характерне про вшиткы природны наукы (астрономия, биология, геология, физика, хемия). Напротив, про формалны наукы (математика, логика) характерне априорне познаня. В сучасности вшак дакотры сферы природных наук розвивають ся подля комбинованых схем: на зачатку на основѣ математичных розрахункох вносить ся гипотеза (априорне познаня), котра наступно в експериментах (апостериорне познаня) або потердить ся, або не потвердить ся. 

Апостериорны познаня носять характер несталый, дочасный: то што е днесь истина, в далшых експериментах може быти оправлене або вывернуте. 
 
## См. тыж
* A priori
* Емпиризм

## Жерела и одказы
* Дворецкий И. Х. Латинско-русский словарь. Издание второе, переработанное и дополненное. Москва, изд-во «Русский язык», 1976.
* А приори. // Энциклопедический словарь Брокгауза и Ефрона, т. Ia (1890): Алтай — Арагвай, с. 931.

## Референции
Музей модерного умeня Енді Варгола у Меджілабірцях

**Музей модерного уменя Енді Варгола у Меджілабірцях** (по словеньскы *Múzeum Andyho Warhola Medzilaborce*) є музей в містї Меджілабірцї на Словеньску, присвяченый америцькому умелцёви русиньского походжіня Енді Варголови.

Катеґорія:Музеї
Cogito ergo sum

**Cogito, ergo sum**  —  выраз, уведеный французскым филозофом :Рене Декартом в его роботѣ *Основы филозофии* (Principia Philosophiae, 1644), котрый значить «Мыслю, значить ествую» и в концентрованой формѣ подавать главну идею филозофии :рационализма.

## История выраза
Первый раз тот выраз Декарт поужив в роботѣ *Дискурс о методѣ, як справнѣ напрямити розум и гледати истину в науках* (Discours de la méthode pour bien conduire sa raison, et chercher la verité dans les sciences, 1637), написаной по французскы: *Je pense, donc je suis*.

## Потолкованя
Смысел того выречѣня е безспорный, а главна часть в том выразѣ е друга: ествую. Бо кедь бы Диявол хотѣв мня здурити, же ествую, а я бы ем не ествовав, та и так мусѣв бы ем ествовати, обы мня Диявол годен здурити — так объяснять Декарт свой постулат «Мыслю, значить ествую» в другой части своей роботѣ *Роздумованя о первой филозофии* (Meditationes de prima philosophia, 1640-1642).

Циже постулат *Cogito, ergo sum* е безспорным постулатом, а не :силлогизмом, выведеным подля схемы: 1. кто мыслить — ествуе; 2. я мыслю; значит 3. я ествую.

## См. тыж
* Рационализм

## Жерела и одказы
* Cogito, ergo sum, philosophy. //Encyclopaedia Britannica.  

## Референции
Антоним

**Антоним** од  *αντί* anti: *проти* и *ὄνομα* onoma: *имя* — слово з протикладным лексичным вызнамом. **Антонимия** — одношѣня двох слов або выразох з протикладным вызнамом.

## Сфера прояву антонимии
* Антонимия ся проявлять при словах зоз вызнамом
# якостно-шацовным  (дурный — розумный, добрый — злый);
# кельостным (вельо — мало, нич — вшитко);
# часовым (скоро — нескоро, фурт — никда, день — ночь);
# просторовым (сѣвер — юг, близкый — далекый, од — ку).
* Не наставать антонимия при
# назывниках з *конкретным* вызнамом (хыжа, стром), о то вецей назвах, именах (Иван, Ян, Арктика, Антарктида);
# якостных приложниках з вызнамом зафарбѣня (червеный, синий);
# мѣстоназывниках, числовниках и чутясловах; 
# односных приложниках (бронзовый, пластовый).

## Автоантонимы
Суть слова, котры самы в собѣ обсягують протикладны вызнамы. 

Напримѣр слово *санкция* означать и дозвол и заказ, а што з того буде в конкретном припадѣ, то можеме знати лем из контекста. *На Россию накладены санкции* — иде о заказ (експорта, импорта, въѣзда, выѣзда). *N зостав арештованый зоз санкции прокурора* — иде о дозвол арешту. 

Про автоантонимию еще в року 1883 чешско-российскый лингвиста Винцент Шерцл понукнув термин енантиосемия.

## Жерела и одказы
* Жеребило Т. В. Словарь лингвистических терминов. Издание 5-е, исправленное и дополненное. Издательство «Пилигрим». Назрань, 2010. 486 с. 
* Панько, Юрій. Русиньско-русько-україньско-словеньско-польскый словник лінґвістічных термінів. Русиньска оброда. Пряшов, 1994. 

## Референции

Катеґорія:Семантика
Катеґорія:Лексикология
Крымскы горы

**Кры́мскы го́ры**,  Кримські гори,  Qırım dağları, Къырым дагълары), в давнинѣ тыж **Tаври́дскы го́ры** — горске пасмо, на югу Крымского полуострова.

## Дѣлѣня
Горске пасмо сформоване трема горныма грядами, простертыма от мыса Айя в околици Балаклавы на западѣ до мыса Св. Ильи коло Феодосии на востоку. Довжка Крымских гор — около 160 км, ширина — около 50 км. Вонкашна гряда Крымских гор, обернута ку внутру полуострова, поступно ся двигать до вышкы около 350 м. Внуторна гряда Крымских гор сягать вышкы 750 м. Вздовж южного берега Крыма тягне ся главна гряда Крымских гор, котра ся стромо зарывать ку морю.  Наивысша ей точка — гора Роман-Кош — мать 1545 м над морьом.

## Верхы

## Жерела и одказы
* Кримська стежинка
* Горный Крым
* Туризм в Крымских горах
* Учебный фильм по географии для школьников "Горный Крым"
* Крымскы горы в «Большой Советской Энциклопедии»

## Референции

Катеґорія:Верхы и горскы пасма
Роман-Кош

**Рома́н-Кош**,  Roman Qoş, Роман Къош — найвысша точка Крымскых гор (1545 м), положена в главной грядѣ гор, 14 км воздушнов линиев од Алушты.

## Приступ
Найфреквентованѣйше выходиско было все купельове мѣсто Алушта. В сучасности верх Роман-Кош, яко положеный на територии Крымского природного парку, е про обычны туристы неприступный.

## Интересно
Роман-Кош з перепадом высот 1541 м е верхом категории европскых ултра-верхох.:en:List of European ultra prominent peaks

## Жерела и одказы
* Географический энциклопедический словарь: географические названия / Под ред. А. Ф. Трёшникова. — 2-е изд., доп. — М.: Советская энциклопедия, 1989. — С. 397. — 210 000 экз. — .
* Роман-Кош, подробности, рады, мапа, фотогалерея 

## Референции

Катеґорія:Верхы и горскы пасма
Свалявскый район

**Свалявскый район**,  Свалявський район — административна единка Закарпатской области Украины. Мать розлогу 673 км2 и 54 900 жителей (2001). 

## Полога
Район положеный в сѣверозападной внуторной части области и мать густу транспортну сѣть. Лѣсы занимають 486 км2 (72%) територии района. Найвысша точка — верх Стой, 1677 м. Главна рѣка — Латориця.

## История
Первы споминкы о районѣ суть з 13. ст., з 15. ст. територия во властности мадярского краля, од рока 1728 — маеток грофской родины Шенборн. Од 19. ст. зачинать ся розвой промысла: появлять ся хемична фабрика и пилы (фиресы). Хемична фабрика *Szolyva*  аж до конця Первой свѣтовой войны была найвекша фабрика в цѣлом краю, еще в року 1926 ту мали заробок 1880 люди.
 
В септембрѣ-октобрѣ 1914 российске войско обсадило значну часть Свалявского района, а 19. октобра 1914 дошло до Уклина и Свалявы. Подѣи того часу описав Иван Силвай в своей *Автобиографии*.

23. марца 1919 в Свалявѣ была выголошена совѣтска влада, котра одповѣдно до декретох совѣтского уряду в Будапештѣ зачала конфишкацию грошовых, промысловых и земледѣлскых маеткох, але продержала ся лем до конця апрѣля, коли была Свалява окупована чехословацкым войском.

5-14. децембра 1935 штрайковали 3000 роботникох дереворобных и лѣсовых и вымогли собѣ 10% векшу платню.

18. новембра 1944 в Свалявском районѣ отворив ся, подля официалной назвы «Сборный Пункт Военнопленных», СПВ, еден из шѣстьох интерначных лагрох СМЕРШ и НКВД СССР на територии Подкарпатской Руси нараз по ей ослободжѣню од фашистох. До 16. децембра 1944 ту были одвлечены 22 951 мужох мадярской и нѣмецкой народности, корѣнных обывателей Подкарпатской Руси, незаконно выголошеных за «военных заятцьох». Зачаточно тых людей скликали по селах на «маленьку триденну роботу», што обернуло ся мѣсяцями примусовой роботы и смертями од хворот. При убытку задарной «робочой силы», она поповняла ся путьом раций на подкарпатскых Румын, Словакох и Русинох, котрых забирали, выголошуючи за «колаборантох».

## Економика
В роках 1958-1960 створеный Свалявскый лѣсокомбинат на выробу пиловых материалох, фурниру, паркетох, бутору, хемичных материалох. Другым вызнамным конарьом економикы района е купельництво: свалявска група курортох. Район богатый на природны жерела минералных вод, што окрем купелницкого вызнаму давать принос до економики, найпознатѣйшы значкы вод суть *Поляна Купель*, *Поляна Квасова*, *Лужанска*, *Плосковска*, *Свалява* и *Нелѣпинска*.

## Жерела и одказы
* Советское Закарпатье. Справочник-путеводитель. Изд-во "Карпаты". Ужгород. 1968.
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. .
* Тронько П. и др. (ред.) Історія міст і сіл України. Закарпатська область. К. 1969.
* Поп, И. Энциклопедия Подкарпатской Руси. Ужгород: Изд-во В.Падяка, 2001. 431 с. .
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988.
* Списованя 2001 
* Сайт Свалявской администрации 

## Референции

Катеґорія:Районы Закарпатской области
Сан

**Сан** ( *San*,  *Сян*) — рѣка в юговосточной кончинѣ Польщи, правый приток Вислы, на одсѣку 55 км погранична з Украинов.

## Гидрономия
*Сан* в протоиндоевропскых языках значить „скорость“ або „быстрый поток“. В келтскых языках сан значить „рѣка“.

## Характеристика
Жерела рѣкы находять ся при Ужоцком сѣдлѣ на сѣверных убочах Карпат во вышцѣ ~950 м н. м. на територии Украины.

Главны транспортны мосты над Саном суть тоты: Санок, Перемышль, Ярослав, Сталова Воля. Рѣка сплавна в довжцѣ 90 км од устя Вислока до сутока з Вислов. 

На рѣцѣ суть регулачны водоемы и водны електрарнѣ: коло Солины (Солинске озеро) и и пониже Мичковцьох. 
Роздѣл меджи повноводным и маловодным станом рѣкы выносить около 7 м.

Довжка току рѣкы подля старшых жерел - 470 км, але подля новѣйшых лем 443 аж 444 км.

## История
В часѣ войны 1914-1918 околиця Сана была мѣстом острых бойох,  наймя около укрѣпленых мостох в Ярославѣ и Радимнѣ. 2. мая 1915 при Горлицях российске войско прорвало фронт и заняло силны позиции около Сана. 14.–16. мая  австро-мадярскы и нѣмецкы оддѣлы однявши ярославскый укрѣпленый район, принутили противника перейти рѣку, а 28. юна 1915 российске войско мусѣло лишити заняты позиции зовсѣм.

## Интересны факты
* В верхной части рѣкы ся лежыть Регионалный краинный парк „Надсанскый“.
* Сан, як западна граница Украины, ся споминать в штатной гимнѣ Украины: „Станем, браття, в бій кривавий від Сяну до Дону…“. (в редакции котра была чинна до 6. марца 2003). В сучасности мать Украина приступ лем к Сану, але не к выходной границѣ&nbsp;— рѣцѣ Дон.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* San. //Encyklopedia PWN 
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988.
* Сан, река // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907 

## Референции

Катеґорія:Рікы Польска
Катеґорія:Рікы подля алфавиту
Катеґорія:Рікы Европы
Будин

**Будин**,  Buda — середновѣкый главный город Мадярского кралевства, а од року 1873 —  западна часть главного города Будапешт, положена на высоком правом березѣ Дуная. Будин зоставать историчнов назвов, в сучасности правобережна часть Будапешта называть ся Буда и творить третину цѣлой плохы Будапешта. Ту находить ся Будинскый замок, давне сѣдлиско мадярскых кральох.

## История
;Назва:
В 1–5. ст. на мѣстѣ сѣверной части днешной Буды, в Старой Будѣ,  Óbuda (III. округ Будапешта), быв римскый город Аквинкум,  Aquincum, названый так од термалных купельох, што там были.

Подля гипотезы Якоба Руппа, мадярского архиваря и нумизматика, выкладеной в року 1868 в его роботѣ *Buda-Pest és környékének helyrajzi története*, назва *Аквинкум* походить од *Буда*, а точнѣйше од *Вóда*, што в славянскых языках значить воду, а по мадярскы „víz”. 

Тоту  гипотезу потверджать и середновѣка Пѣсень о Нибелунгох, де город вождя Гунох Аттилы споминать ся як Етелбург, Ецелбург (Etelburg, Eczelburg). Можне, же тота назва не лем захранила имя Аттилы, по нѣмецкы Etzel, але дашто зовсѣм инше. Турецке слово *етел* означать таксамо в славянскых языках воду, а по мадярскы „víz”! А територия Гунох, котра, подля векшины днешных историкох, была положена межи Днѣпром и Дунаем называла ся *Етелкузу*, а в днешной мадярчинѣ *Etelköz*, або «медживодя».

;Основаня:
В року 1243 на горѣ, што ся тогды звала Пештска Нова гора, а теперь зве ся Замкова гора,  Várhegy, зачали ставбу Будинского замка. Очекованый в року 1246 новый монголскый впад прискорив выставбу. 

В листинѣ краля Бейлы IV. з року 1255 Будин уже спомянутый, як выставленый замок.

Од 15. ст. став ся Будинскый замок сѣдлиском мадярскых кральох.

;Далшый вывой:
* 1541 — Туркы облягли Будин, штурмовали и окламством взяли город. 
* 1686 — Будин з помочов австрийского войска выслободженый од Туркох.
* 1873 — Будин, Стара Буда и Пешт злучили ся в еден город под днешнов назвов Будапешт. 

## Днешна Буда
Днешна Буда, часть Будапешта, положена на мѣстѣ даколишного Будина, складать ся з шѣстьох части, кажда з котрых мать свою самоуправу и свого городского голову, або бургомистра,  polgármester. 

## Жерела и одказы
* https://web.archive.org/web/20120311024859/http://www.unesco.hu/kultura/vilagorokseg-www/budapest-duna-parti
* László Péter: Budapest, national capital, Hungary.//Encyclopaedia Britannica 

## Референции

Катеґорія:Середновік
Катеґорія:Мадярске кральовство
Перемышль

**Пере́мышль** (, ) — пограничный город на юго-востоку Польщи, положеный на рѣцѣ Сан, 14 км од границѣ Украины, вызнамна мытна штация на желѣзничной магистрали Львов — Краков.

## История
 
Перемышль первый раз спомянутый в хрониках под роком 981, коли великый князь Киевскый Владимир І. забрав од Ляхох тот город въедно з иншыма.

До половкы 14. ст. перебывав переважно под юрисдикциев Галицко-Волынского княжества, хоть нераз переходив до рук мадярскых кральох,  а по занику княжества (1340) переходить под владу польской коруны.

Городом магдебургского права став ся в року 1389 з милости краля Владислава ІІ. Ягелла.

По роздѣлѣ Польщи (1772) достав ся Австрии и од року 1874, яко пограничный город,  быв перетвореный на перворядну военну крѣпость. В роках 1914-1915 мав великый вызнам в боях. Первый раз в року 1914 до 9. септембра росийске войско з великыма утратами безуспѣшно штурмовало и одышло. Другый раз 11. новембра 1914 облягли город и так 22. марца 1915, коли засобы оборонцьох ся вычерпали, генерал-поручик Кусманек дав розказ знищити муницию и здав город. Але уже 3. юна 1915 по паруденном штурмѣ город быв назад в руках австрийскых.

В роках 1939-1945 быв окупованый совѣтскым и нѣмецкым войском наперемѣну, але наконець вернутый.

## Набоженство и култура
Перемышль быв и зоставать вызнамным религийным и културным центром. Ту были выпечатаны многы книгы Александра Духновича. 
Днесь в городѣ представлены набоженства:
* католицке (римокатоликы и грекокатоликы);
* православне;
* протестантскы (евангелисты-методисты, адвентисты, баптисты и др.).

## Економика
В Перемышлю ествуе дереварскый промысел (выроба пресованых плит), выроба механична и промысловой автоматикы, косметикы, полотен. З традичных и людовых ремесел — зливаня звонох и продукция пипок.

## Жерела и одказы
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Перемышль, город в Галичу // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

## Референции

Катеґорія:Населены пункты в Польску
Поетика

**Поетика**, од  ποιητική — наука о формах и принципах словесной, зокрема поетичной, творбы, шпецифицѣ литературного твора, формах, жанрах, композции, артизмѣ.

Застарѣла назва *пиитика*. Треба тыж зазначити, же в античных часах поезия была главнов формов литературы, одты назва, але поетика як наука мать предметом хоть яку форму литературной творбы. 

## Первы роботы
Найстарша робота з той тематикы, яка дошла до нас — *Поетика* Аристотела, але з той ся заховала лем една часть, дотычна трагедии и епоса. Далша вызнамна робота была Горациева *De arte poetica* (*тыж называна* *Epistula ad Pisones) — О поетичном умѣлствѣ (Посолство Пизонам)*. Гораций в вершованой формѣ подавать много практичных рад и замерковань, тыж переважно дотычно драмы. Тота поучна робота зоставала учебником и каноном литературной творчости аж до конця 18. ст. 

## Литературна теория в сучасности
Довгый час поетику розумѣли як закон, або хоть лем инштрукцию про творця. В позднѣйшом часѣ и в сучасности тота представа ся одмѣтать: литературна, як и всяка, творчость не потребуе ниякых инштрукций, ани директив. Безчисленное множество писательох, поетох и литературных школ вывинули свои властны погляды, принципы и техникы.

Еднак в марксистичной поетицѣ зоставають даякы повинны принципы, як историзм, класовость, примат обсягу над формов.

## Жерела и одказы
* Költészettan. // Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. Т. 12, сс. 128-129.
* Жеребило Т. В. Словарь лингвистических терминов. Изд. 5-е, исправл. и дополн. с. 272. Изд-во «Пилигрим». Назрань, 2010. 
* Поэтика. //Литературна энциклопедия ФЭБ. 
* Ушаков Д. Н. (ред.). Толковый словарь русского языка. Том ІІІ. Гос. изд. иностранных и национальных словарей. Москва, 1939. 

## Референции

Катеґорія:Литературны термины
Ториовці

**Ториовцѣ** ци **То́ри** ( Tory, множ. Tories)&nbsp;— назва конзервативной партии в Англии, Великой Британии и Споеном кральовствѣ, выступавша в политицѣ од року 1678 и до року 1834. Противна, либерална партия звала ся виговцями.

## История
Партия ествовала понад 150 рокы. Выступала за интересы краля, аристокрации и великых землепанох. Была владнов партиев в роках 1710–1714, пак в роках 1783–1830.  Напротив виговцѣ владли в роках 1714–1760.

Характер партии в ходѣ истории даколько разы мѣняв ся, при тому и представителе противной партии поповняли ей членство.

З партии ториовцьох по розвязаню вывинула ся Конзервативна партия, ей найвецей радикалных членох даколи тыж называють ториовцями.

## Етимология
Назва «Tory»  походить з ирского слогана «Tar a Ri», што значить «Прийдь, о, кралю!»,  Come, oh king! В том часѣ остро стояв вопрос о наслѣдникови краля Карла ІІ. (1660-1685), котрый быв бездѣтный и намѣряв передати трон братови, Якубу, герцогови Йоркскому, котрый быв католик. Сам Карел ІІ. снажив ся уровноправнити католикох из протестантами, штовеце, на смертной постели и сам прияв католицтво. Але в протестантской Англии тото снажѣня кральово выволало турбуленции. Ториовцѣ стояли на позиции, же влада краля е од Бога и краль мать неколибиме право ю передати представительови свого рода. В том часѣ «тори» в устах виговцьох была ганлива назывка ирскых (католицкых) збойникох и ребелантох.

## Жерела и одказы
* '''Тори, партия.'''//Энциклопедический словарь Брокгауза и Ефрона 
* '''Whig and Tory.''' //1911 Encyclopædia Britannica, Volume 28 
* **Tory és Whig**. //Révai nagy lexikona. Révai Testvérek Irodalmi Intézet Részvénytársaság, Budapest. 1911–1935. Том. 18, с. 377. 

## Референции

Катеґорія:История Споеного кральовства
Катеґорія:Организации в Споеном кральовствѣ
Виговці

**Виговцѣ** ци **Вигы** ( Whig, множ. Whigs)&nbsp;— давна назва англицкых либералох и их политичной партии. В 18-19 ст. виговцѣ были партия торгово-финансовой и промыселной буржуазии, опроти ториовцям&nbsp;— партии земелной аристокрации. Виговцѣ стояли за конститучну монархию, де влада краля мала быти ограничена парламентом, а их противникы ториовцѣ были за абсолутну монархию.

## История
История партии виговцьох зачинать ся з вопроса о наслѣдникови краля Карла ІІ. (1660-1685), котрый быв бездѣтный и намѣряв передати трон братови, Якубу, герцогови Йоркскому, католикови. Виговцѣ яко протестанты добивали ся в парламентѣ принятя закона, котрым бы ся тото унеможнило. Ториовцѣ стояли за абсолутну владу краля. Коли виговцям удало ся достати надовго владу (1714–1760), они фактично установили практику кабинетного владнутя, представляючого политичны интересы не коруны, але векщины палаты общин, свого рода парламентску олигархию. По довгых роках то привело до упадка политичной моралкы и роста корупции.

Краль Георг ІІІ. наперек волѣ парламента быв годен два раз створити уряд по своей воли (1770, 1784) и тым зослабити владу виговцьох. 

Але як наконець ториовцѣ надовго, до рока 1830 перебрали до своих рук парламент, они скоро вернули ся до моделу владнутя, выробленому виговцями.

По розвязаню партии виговцьох (6. юн 1859) ей наступником стала ся Либерална партия.

## Етимология
Назва *Whig* походить зо Шкоции. Была то высмѣшна назывка шкотскых селян од выкрика *«whiggam»*, котрым они поганяють конѣ. Подля иншой верзии *«whiggam»* пришло зоз шкотского гелского языка, де тото слово означать конокрада. В еще едной верзии слово *WHIG* складене з инициалох слогана шкотскых ковенантерох:en «We hope in God» (Надѣеме ся на Бога). Тоту назывку им дали ториовцѣ. Назвати чоловѣка *виговцьом* означало поровнати го з пресвитерианскыма ребелантами на западѣ Шкоции. Одповѣдно, назвати чоловѣка ториовцьом означало поровнати го з папишами ребелантами в Ирландии. Обѣ назвы задержали ся так довго зато, бо они стали ся безвыразныма словами, коли по куртом часѣ утратили свою высмѣшность.

## Жерела и одказы
* '''Виги.'''//Энциклопедический словарь Брокгауза и Ефрона 
* '''Whig and Tory.''' //1911 Encyclopædia Britannica, Volume 28 
* **Tory és Whig.** //Révai nagy lexikona. Révai Testvérek Irodalmi Intézet Részvénytársaság, Budapest. 1911–1935. Том. 18, с. 377. 

## Референции

Катеґорія:История Споеного кральовства
Катеґорія:Организации в Споеном кральовствѣ
Страбичово

**Страбичо́во** — село в Мукачовском районѣ Закарпатской области Украины. 

## Полога и околиця
Село оддалене од Мукачова о 12 км, на линии Мукачово–Чоп, мать желѣзничну штацию и автобусову заставку. Околиця ровнинна, безлѣса.

## История
Упоминать ся в историчных жерелах уже в року 1466.
Подля Тивадара Легоцкого пановниця Ержебет Силадиова того року дала право Шандорови Оросу, сынови свого панщаря з Лучок Данила Ороса, заселити спустошеное село Страбичово новыма колонистами. В року 1649 там было уже 70 панщари. Током часу село вымѣняло многых газдох: в року 1762 намѣсто рода Етвеш пришли Детриховцѣ, а року 1778 паном села став ся гроф Шенборн. Року 1870 в селѣ было 1128 обыватели. Матрика ведена од року 1769.

В року 1910 село мало 2008 обывательох, з того Русинох — 1580, Мадярох —229, Нѣмцьох —19. Подля вѣры: грекокатоликох — 1637, израелитох — 183, римокатоликох — 112. В мадярской добѣ належало ку Мукачовскому ярашу жупы Берег.

В року 1930 в селѣ жила 2121 особа. Подля народности: Русины — 1793, Евреи — 184, Мадяре — 57, Чехы и Словаци — 19, Нѣмцѣ — 1, иншы — 39, чужоземцѣ (без чехословацкого горожанства) — 28. Была 7-класна русинска школа, грекокатолицка мурована церковь Св. Димитрия з року 1903. 

В року 1944, 25. октобра з приходом Червеной армады в селѣ зачинать ся украинска доба его истории.

## Сельска рада
89655, Закарпатська обл., Мукачівський р-н, с.Страбичово, вул.Центральна, 206 , тел. 4-34-03 

## Вызнамны родаци
* Юрий Керча (1936-2015), академик НАН Украины, професор, доктор хемичных наук;
* Иван Поп (1938–2023), историк, енциклопедиста.

## Жерела и одказы
* A történelmi Magyarország atlasza és adattára 1914  
* **Достал, Ярослав.** Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. . 
* **Тронько П. и др.** (ред.) Історія міст і сіл України. Том 7. Закарпатська область. К. 1969. 
* '''Marosi Anita.''' Kárpátalja anno: Mezőterebes. // Kárpátalja.ma, 2. Feb. 2015  Архивна копия
* 

## Референции

Катеґорія:Села Україны
Катеґорія:Населены пункты Украины
Катеґорія:Населены пункты Закарпатской области
Памфлет

**Памфлет** або **ганопис** — куртше публицистичне  дѣло на актуалну в сполочности тему дня з ганливым критичным обсягом. Памфлетисты суть авторы, шпециализованы в писаню памфлетох. Славныма памфлетистами были Джонатан Свифт, Волтер, Жан-Жак Руссо и др.

В широком розумѣню памфлет — хотьяке ганливе писаня.  Напримѣр, може ити о роман-памфлет, циже роман, высмѣваючый ся в острой, обвинюючой формѣ з даякых сполоченскых явох.

В дефиниции UNESCO памфлет — некомпактована, не маюча обкладкы публикация, котра не е периодичным выданьом а мать не менше 5 и не веце 48 сторон. 

## Характеристика
Часто служить як средство политичного боя. В ганописѣ автор нароком гиперболизуе негативны стороны критизованого объекта. Памфлет не претендуе на высоку и тырвалу умѣлецку годноту.

Негативна орьентация памфлета зближать го з сатиров.

## История

По вынайджѣню книгопечатаня памфлеты были меджи первыма печатаныма материалами. Они широко ся хосновали в 15. ст. в добѣ Реформации на збурьованя публичного думаня против Папы и Католицкой Церкви. Меже первыма памфлетистами быв Мартин Лутер.

## Жерела и одказы
* Pamphlet. Encyclopaedia Britannica 
* Жеребило Т. В. Словарь лингвистических терминов. Изд. 5-е, исправл. и дополн. с. 272. Изд-во «Пилигрим». Назрань, 2010. 
* Памфлет. //Литературна енциклопедия ФЕБ  

## Референции

Катеґорія:Литературны жанры
Галифакс (Нова Шкоция)

**Галифакс** — главный город провинции Нова Шкоция, найвекшый морскый пристав атлантичного берега Канады, стратегично положеный на морскых дорогах до Европы. Тым приставом прошла основна маса историчной имиграции, а тыж велику ролю играв во двох свѣтовых войнах.

## История
Галифакс основаный в року 1749 британскыма колонистами.
 
В року 1870 быв споеный желѣзницьов з тихоокеанскым берегом, и одтогды зачинать ся его индустриализация и економичный рост, ставать ся важным транспортным узлом. Страшный удар дознала економика города при великом выбуху 1917 року. По року 1950 зачинать быти тыж центром едукации, културы и наукы. В року 1996 были ку Галифаксу припоены сосѣдны Дартмут и Бедфорд, а под централну справу и цѣла територия грофства Галифакс.

## Административа и политика
По року 1996 были ликвидованы административны органы Дартмута, Бедфорда и грофства Галифакс. Одтогды мер и 23-членна рада региона справуе цѣлу територию региона Галифакс, котра мать официалну назву Самосправный регион Галифакс,  Halifax Regional Municipality (HRM). Створѣня самосправного региона привело до знижѣня часткы католикох, а з той причины была ликвидована паралелна система католицкых и некатолицкых школ, котра ествовала 150 рокы. Еще скорше была ликвидована 100-рочна «джентлменска» догода, же мер мать быти наперемѣну раз католик, а раз протестант.

## Памяткы истории
Через приставище ч. 21, Pier21 , в роках 1928–1971 перешов веце як миллион имигрантох. В сучасности тото приставище фунгуе яко музей имиграции.

В Галифаксу мож тыж пообзерати историчный центер, навщивити морскый музей и давну британску крѣпость *Цитадела*.

## Етничны часткы обывательства

## Жерела и одказы
* Halifax. //'''The Canadian Encyclopedia.'''
* Галифакс. //'''Энциклопедический словарь Брокгауза и Ефрона.''' Т. VIIa (1892): Выговский — Гальбан, с. 901. 

## Референции

Катеґорія:Населены пункты Канады
Нова Шкоция

**Нова Шкоция**,  Nova Scotia,  Nouvelle-Écosse — провинция Канады, една з трьох Побережных провинций, найвекша меджи нима подля обывательства. Главный город — Галифакс — економичный и културный центер провинции. Територия — 55 284 км², з того певнина — 53 338 км2, внуторна акватория — 1 946 км2. Внуторна акватория складать ся з понад 3 000 озер и соток малых рѣк и потокох. Обывательство — 923 598 особ (2016).

## Економика
Нова Шкоция в року 2013 мала 453 800 затрудненых особ, з котрых 81% робив во сферѣ служб. Безроботя в року 2012 было 7.2%, з чим провинция умѣщать ся меджи найгоршыма.

Главным жерелом енергии зоставать властне угля. В 1970-х роках при достатку туньой нафты, перешли на ню, 
але то была хыба, бо цѣны нафты выростли. В року 1984 зачала давати енергию приливна електрарня в устю рѣкы Аннаполис, перва в Сѣверной Америцѣ. В сучасности енергию застачать на 59% властне угля, 21% властный газ, 18% гидроресурсы.

## Языкы и етносы
Подля списованя року 2006 найвекшы народностны групы суть Канадяне, Шкоты, Англичане, Иры и Французы. Межи спозначныма меншинами суть негры, Арабы и Китайцѣ, довъедна творячы 4% обывательства. Английскый язык назвали материнскым 92%, другый официалный язык, французскый, приголосили 3,6%; неофициалны языкы довъедна — 3,8%.

## Жерела и одказы
* https://web.archive.org/web/20171224215111/http://www.thecanadianencyclopedia.com/en/article/nova-scotia/

## Референции

Катеґорія:Провинции Канады
Ямайка

**Яма́йка** () — островна держава Сѣверной Америкы, положена на главном островѣ Ямайка и сосѣдных дробных островах Карибского моря, 145 км на юг од Кубы и 191 км на запад од Гайти.

## История
Ямайка была объявлена Кристофором Колумбом в року 1494 и в зачатку 16. ст. была колонизована Испаниев. Англия обсадила остров в року 1655 и заложила плантации цукру, какава и кавы, на котрых робили довезены рабы. Рабство было зрушене в року 1834. Ямайка 6. августа 1962 достала повну независимость од Споеного кральовства. Тот день, День Независимости, е державным святом.

## Днешность

### Державне зряджѣня
Ямайка е членков Сполоченства Народох. Форма державного зряджѣня — парламентска демокрация под конштитучнов монархиов британской коруны. Правны нормы и законы одповѣдають британскому праву. Глава державы — краль Чарлз ІІІ. (од року 2022), ей владу представлять Генералный Губернатор Др. Патрик Аллен (од року 2009).

### Економика
70% ГДП приносять службы. Ту главне жерело, туристика, приносить 15% ГДП. Од 1970-х рокох згоршена господарска ситуация вела ку появлѣню банд, споеных з политичныма партиями, организованой криминалитѣ, контрабандѣ дрог и полоканю брудных гроши. То е главнов проблемов влады, але туристичны, рекреачны области суть односно безпечны. Инше значне жерело: переказаны заробковы грошѣ зо загранича (15% ГДП).

Продукция земледѣлства: цукрова тростина, бананы, зернова кава, цитрусове овоча, дроблязь, козы, молоко (7% ГДП). 

Промыслова продукция: легкый промысел, рум, цѣмент, метал, папѣрь, хемична продукция (21% ГДП), в том числѣ вывоз бокситох (5% ГДП).

## Жерела и одказы
* Світовый банк: ГДП держав світа подля ПНС в року 2016 (.pdf) 
* Jamaica. //The world factbook. CIA. Одчитане 2021-04-10 

## Референции

Катеґорія:Державы Сполоченства Народох
Катеґорія:Ямайка
Катеґорія:Островны штаты
Атлантичный час

**Атлантичный час** (, AST) — часова зона, 60. полудника на запад од Гринвичской обсерватории (60оW), о 4 годины меншый од универзалного координованого часу (UTC−4). Літушный час (DST) в том пасмѣ, в тых державах, што го хоснують, о 3 годины меншый од универзалного координованого часу (UTC−3), называють **Атлантичным лѣтушным часом**,  Atlantic Daylight Time.

Атлантичный час е мѣстным часом в провинции Нова Шкоция на крайном востоку Канады.

## Жерела и одказы
* What Are the U.S. Time Zones? 
* Часовы зоны Канады 
## Референции

Катеґорія:Часовы зоны
Застава Сполоченства Народох

**Застава [[Сполоченство Народох|Сполоченства Народох]]** ся складать зо золотого глобуса на синьом тлѣ, з 34 золотыма лучами довкола глобуса. Одношѣня сторон 3:5 aбо 1:2. 

Лучѣ, котры обхватують глобус, творять писмено C, што симболизуе  инициал официалной назвы Сполоченства: Commonwealth of Nations.

## История
Застава была официално прията 26. марца 1976 в Лондонѣ.

В року 2013 дизайн заставы быв змѣненый. Глобус  быв нахыленый, а число лучох было знижено з  61 на 34. Зачаточне число не мало ниякого шпециалного вызнаму.  Сполоченство Народох никда не мало 61 члена. В сучасности Сполоченство мать 53 члены. Оправеный дизайн поуживать и кус иншы колоры. 

## Жерела и одказы
* Застава Сполоченства Народох 

## Референции

## Галерия: Застава Сполоченства Народох

Файл:Commonwealth_flag_Ottawa.jpg|Парламент, Оттава, 2010
File:Commonwealth Day 2017 (32545205223).jpg|Парламентска площадь, Лондон, 2017


Катеґорія:Сполоченство Народох
Теология

**Теология** або **богословие**, з  θεολογία theologia ой грецкой културы. В тых часах теологами называли поетох, котры писали о богах.  Але в научном розумѣню Аристотел тым понятьом означовав найвысшу з теоретичных наук, котра мать за свой предмет главну причину вшиткого (Metafyzika 1064f/b).  В старовѣку теологами были епископы.

В середновѣку ся теология ся выучовала яко главный предмет на универзитах,  а теологами были главнѣ монахы.

З розвоем природных наук зачала ся теология поважовати за науку шпекулативну и теоретичну, котрой верхотвором  е *Summa theologiae* Томаша Аквинского.

В добѣ реформации наопак, поважовали теологию за практичну науку, котра мать послужити ку спасѣню душ вѣрникох.

В восточной Церкви систематизатором догматичного богословия став ся преподобный Иоанн Дамаскин.

## Теология в сучасности
В сучасности теология е розвитов системов богословскых дисциплин, служачых роскрытю, обоснованю и охранѣ вѣры, богослужебной традиции Церкви, а тыж далшому розвою  системы. Главны дисциплины суть:
* основне богословие (апологетика, або богословске, историко-филозофске и природно-научне объяснѣня истинности вѣры);
* богословие догматичне — мать предметом христианскы догмы;
* богословие моралне — о моральных принципах христианства и потребѣ их додержаня про особне спасѣня;
* богословие поровналне — поровнуе набоженство з иншыма вѣрами;
* богословие пастырске — о практичной чинности священника (литургика – теория богослужѣня, гомилетика – теория и практика казаня, и  другы практичны дисциплины ).

## Критика
Атеисты не вызнають ествованя природного и надприродного и означають теологию як учѣня о Богу и церковных догмах, про котре характерны догматизм, бездоказовость, схоластичность, котры не дозволяють поважовати теологию за науку.

## Жерела и одказы
* Азбука вѣры: Богословие. //Православна енциклопедия «Азбука вѣры» 
* Васильев П. П. Богословие // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. 
* УСЭС: Богословие. //Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1, с. 1998. 

## Референции

Катеґорія:Теология
Единкы часу

**Единкы часу** суть шпецифичны интервалы часу, хоснованы в штандартный способ на мѣряня або высловлѣня тырваня. Закладна единка часу в Меджинародной системѣ единок,  *Тhe International System of Units (SI)*, есть секунда, дефинована наслѣдовным способом.

Иншы шпецифичны интервалы часу (единкы часу) суть одведены од закладной единкы.

## История
Исторично единкы часу были основаны на периодах обертаня Землѣ довкола властной оси и довкола Сонця, а тыж обертаня Мѣсяця довкола Землѣ.

Основна единка про мѣряня куртых интервалох часу быв «день», численый яко повный цикл перемѣны сонѣчного освѣтлѣня (день и ночь).

## Жерела и одказы
* 

## Референции

Катеґорія:Єдиніцї часу